
178 DR.31.3.2010 

 
Jadi, ini semua perkara yang perlu kita lihat kembali dan sudah tentulah 

dalam soal ini kerajaan mestilah komited dengan pelaksanaan Akta Pembangunan 
Belia, meminta Persatuan Belia benar-benar di remajakan. Maka, kita perlu 
berikan keupayaan kepada mereka dan ini juga adalah merupakan salah satu 
daripada perkara yang perlu kita teliti dan bangunkan selepas ini. Sebab itulah 
apabila soalan yang dikemukakan... 

Tuan Mohd. Firdaus Jaafar [Jerai]: Yang Berhormat Menteri, sedikit 
sahaja.  

Dato’ Ahmad Shabery Cheek: Biar saya habiskan sedikit lagi. Yang 
berkaitan dengan soalan kenapa ROY ataupun pendaftar pertubuhan belia 
dikatakan lambat untuk meluluskan pendaftaran pertubuhan-pertubuhan. Saya 
ingin maklumkan sebenarnya ROY sudah ada piagam pelanggannya. Sebarang 
permohonan mesti diluluskan dalam tempoh tiga bulan tetapi bagi mereka yang 
ditolak atau pun dilambatkan hanyalah yang berkaitan dengan soal memenuhi 
keperluan-keperluan yang mesti dipenuhi pemohon. Seperti soal nama, 
perlembagaan, dokumen yang mencukupi dan soal kalau cawangan mesti 
mendapat keputusan sokongan daripada badan induk dan sebagainya.  

Pada keseluruhannya, kita dapati bahawa pelaksanaan ROY, 
pendaftarannya telah dibuat sebegitu berkesan sekali. Insya-Allah kita akan 
memikirkan bagaimana untuk meningkatkan keberkesanan ROY dalam 
mempercepatkan kelulusan permohonan-permohonan yang dibuat oleh 
persatuan-persatuan yang berkenaan. Silakan.  

Tuan Mohd. Firdaus Jaafar [Jerai]: Terima kasih Tuan Yang di-Pertua 
dan juga Yang Berhormat Menteri. Saya melihat apa yang dirancang oleh 
Kementerian Belia dan Sukan amat baik dan boleh membanggakanlah. Cumanya, 
soalan yang perlu ada dan bagaimana hala tuju sebab cadangan-cadangan yang 
baik itu kita akuilah baik.  

Namun begitu dalam masa yang sama kita berhadapan dengan isu remaja 
yang berhadapan dengan pelbagai kisah tersendirilah. Pedalamannya, di Ibu Kota 
dan sebagainya. Apakah pihak kementerian juga bersetuju mewujudkan kaunselor 
untuk golongan remaja ini? Sekarang ini dilaksanakan oleh pihak-pihak NGO 
contohnya, yang akhirnya menjadi tempat berteduh dengan remaja yang tidak 
dapat bersaing untuk kemajuan remaja tersebut.  

Jadi, bagaimana pandangan dan ketetapan pihak kementerian bagi 
mengatasi masalah sehingga baru-baru ini ada NGO yang sanggup mewujudkan 
tong-tong untuk menyimpan dari membuang bayi. Ini pandangan-pandangan 
mereka. Apakah itu dipersetujui oleh pihak kementerian dan bagaimana 
kementerian untuk bersama-sama supaya racun ini tidak merebak kepada agenda 
yang begitu baik, yang dirancang oleh pihak kementerian.   

Dato’ Ahmad Shabery Cheek: Tuan Yang di-Pertua, kita ada kira-kira 12 
juta orang di dalam bracket belia dalam negara kita iaitu lebih daripada 40%. 
Begitu besar sekali. Kemampuan satu kementerian untuk mengendalikan semua 
perkara sudah tentu terhad. Sebab itulah kita katakan apa yang diutarakan oleh 
Yang Berhormat Lenggong tadi dengan adanya jawatankuasa kabinet yang 
merangkumi 12 kementerian ialah pendekatan pelbagai kementerian.  

Malahan pada tahun ini, sambutan Hari Belia kita agak berbeza, di mana 
kita melibatkan semua kementerian. 31 Menteri-Menteri bersama Yang Amat 
Berhormat Perdana Menteri akan terlibat dalam sambutan Hari Belia kerana kita 
melibatkan belia daripada pelbagai aspek, pelbagai ragam, pelbagai cara dan 
sebagainya yang akan diadakan pada tanggal 15 Mei yang akan datang.  



Jadi, ini semua perkara yang perlu kita lihat kembali dan sudah tentulah. dalam soal ini kerajaan mestilah komited dengan pelaksanaan Akta Pembangunan Belia, meminta Persatuan Belia benar-benar di remajakan. Maka, kita perlu berikan keupayaan kepada mereka dan ini juga adalah merupakan salah satu daripada perkara yang perlu kita teliti dan bangunkan selepas ini. Sebab itulah apabila soalan yang dikemukakan... Tuan Mohd. Firdaus Jaafar [Jerai]: Yang Berhormat Menteri, sedikit sahaja. Dato' Ahmad Shabery Cheek: Biar saya habiskan sedikit lagi. Yang berkaitan dengan soalan kenapa ROY ataupun pendaftar pertubuhan belia dikatakan lambat untuk meluluskan pendaftaran pertubuhan-pertubuhan. Saya ingin maklumkan sebenarnya ROY sudah ada piagam pelanggannya. Sebarang permohonan mesti diluluskan dalam tempoh tiga bulan tetapi bagi mereka yang ditolak atau pun dilambatkan hanyalah yang berkaitan dengan soal memenuhi keperluan-keperluan yang mesti dipenuhi pemohon. Seperti soal nama, perlembagaan, dokumen yang mencukupi dan soal kalau cawangan mesti mendapat keputusan sokongan daripada badan induk dan sebagainya. Pada keseluruhannya, kita dapati bahawa pelaksanaan ROY, pendaftarannya telah dibuat sebegitu berkesan sekali. Insya-Allah kita akan memikirkan bagaimana untuk meningkatkan keberkesanan ROY dalam mempercepatkan kelulusan permohonan-permohonan yang dibuat oleh persatuan-persatuan yang berkenaan. Silakan. Tuan Mohd. Firdaus Jaafar [Jerai]: Terima kasih Tuan Yang di-Pertua dan juga Yang Berhormat Menteri. Saya melihat apa yang dirancang oleh Kementerian Belia dan Sukan amat baik dan boleh membanggakanlah. Cumanya, soalan yang perlu ada dan bagaimana hala tuju sebab cadangan-cadangan yang baik itu kita akuilah baik. Namun begitu dalam masa yang sama kita berhadapan dengan isu remaja yang berhadapan dengan pelbagai kisah tersendirilah. Pedalamannya, di Ibu Kota dan sebagainya. Apakah pihak kementerian juga bersetuju mewujudkan kaunselor untuk golongan remaja ini? Sekarang ini dilaksanakan oleh pihak-pihak NGO contohnya, yang akhirnya menjadi tempat berteduh dengan remaja yang tidak dapat bersaing untuk kemajuan remaja tersebut. Jadi, bagaimana pandangan dan ketetapan pihak kementerian bagi mengatasi masalah sehingga baru-baru ini ada NGO yang sanggup mewujudkan tong-tong untuk menyimpan dari membuang bayi. Ini pandangan-pandangan mereka. Apakah itu dipersetujui oleh pihak kementerian dan bagaimana kementerian untuk bersama-sama supaya racun ini tidak merebak kepada agenda yang begitu baik, yang dirancang oleh pihak kementerian. Dato' Ahmad Shabery Cheek: Tuan Yang di-Pertua, kita ada kira-kira 12 juta orang di dalam bracket belia dalam negara kita iaitu lebih daripada 40%. Begitu besar sekali. Kemampuan satu kementerian untuk mengendalikan semua perkara sudah tentu terhad. Sebab itulah kita katakan apa yang diutarakan oleh Yang Berhormat Lenggong tadi dengan adanya jawatankuasa kabinet yang merangkumi 12 kementerian ialah pendekatan pelbagai kementerian. Malahan pada tahun ini, sambutan Hari Belia kita agak berbeza, di mana kita melibatkan semua kementerian. 31 Menteri-Menteri bersama Yang Amat Berhormat Perdana Menteri akan terlibat dalam sambutan Hari Belia kerana kita melibatkan belia daripada pelbagai aspek, pelbagai ragam, pelbagai cara dan sebagainya yang akan diadakan pada tanggal 15 Mei yang akan datang.